Stasion Jeruklegi

Stasion Jeruklegi (JRL) nyaéta stasion karéta api kelas III/leutik anu perenahna di Jeruklegi Wétan, Jeruklegi, Cilacap. Stasion anu aya dina tingkat kaluhuran +10 m ieu kaasup ka Daérah Operasi V Purwokerto. Stasion ieu miboga tilu jalur kalawan jalur 1 minangka jalur lurus.

Kiwari stasion ieu ngan ngalayanan pasilangan atawa pasusulan antar karéta api, henteu pikeun naék-turunkeun panumpang. Pasilangan anu sacara resmi dilayanan di stasion ieu dumasar Gapéka 2017 nyaéta:
 KA Turangga jurusan Surabaya (KA 50) silang jeung KA Turangga ogé jurusan Bandung (KA 49) anu ngaliwat langsung
 KA Pasundan Tambahan jurusan Surabaya (PLB 7036A) silang luar biasa jeung KA Lodaya Tambahan jurusan Bandung (PLB 7021) anu ngaliwat langsung

Insidén 
 Di tanggal 14 Juli 2015, karéta api Mutiara Selatan jurusan Surabaya Gubeng, anu rék asup Stasion Jeruklegi, nabrak hiji budak ngora anu keur mabok jeung gogoléran dina rél, di Désa Jeruklegi Kulon. Ku sabab kitu, nu mabok tadi kagéléng ku karéta api.
 Di tanggal 30 Méi 2016 jam 11.15 WIB, hiji guru Madrasah Ibtidaiyah anu keur cicing nangtung di tengah rél tiwas katabrak karéta api Kutojaya Selatan di km 308+2 pétak jalan Maos-Lébéng. Kajadian ieu cenah lantaran déprési ku sabab gagal kawin. Lantaran kajadian éta, karéta api éta kudu eureun luar biasa di Stasion Jeruklegi pikeun ngalaporkeun kajadian éta.
 Di tanggal 19 Maret 2017 jam 14.13 WIB, hiji lalaki anu boga gangguan jiwa tiwas ditabrak karéta api Argo Wilis. Masinis tuluy ngalaporkeun kajadian éta ka Stasion Jeruklegi
sanggeus nabrak jelema éta.

Tingali ogé 
Karéta api

Rujukan

Tumbu kaluar 
 Situs Resmi PT Kereta Api Indonesia

 Jeruklegi, Cilacap
Stasion karéta di Jawa Tengah